गुडनाईट कीवी
द गुडनाईट कीवी लघु एनिमेशन फ़िल्म है। इस फ़िल्म को न्यूज़ीलैण्ड टेलीविज़न ने रात के प्रसारण में शामिल किया। गुडनाईट कीवी में २ पात्र प्रमुख हैं जिनमें प्रथम पात्र विशिष्ट व्यक्ति गुडनाईट कीवी (जिसे बाद में टीवी कीवी के नाम से भी जाना गया) है और उसके साथी को सामान्यतः द कैट के नाम से जाना जाता है। एनिमेशन १९७५ में टीवी2 (न्यूज़ीलैण्ड) द्वारा पेश किया गया जिसे बाद में १९७६ से १९८० तक साउथ पेसिफ़िक टेलीविज़न ने काम में लिया। १९८० से १९ अक्टूबर १९९४ तक इसे पुनः टीवी2 पर दिखाया गया। सैम हार्वे (१९२२–२०१४) द्वारा प्रस्तुत इस फ़िल्म का संगीत बर्नी एलन ने और गैरी पॉट्स ने धुन दी।